**О Б Р А З Л О Ж Е Њ Е**

На основу члана 21. Одлуке о оснивању Јавног предузећа "Градска стамбена агенција" Ниш, Надзорни одбор Предузећа Одлуком број 01-354/2-2 од 06.03.2017. године, донео је Дугорочни план пословне стратегије и развоја ЈП "Градска стамбена агенција" Ниш за период 2017- 2027. године број 01-350/2 од 06.03.2017. годинe и доставио га оснивачу, ради давања сагласности.

 У наредном периоду ЈП ''Градска стамбена агенција'' Ниш планира изградњу станова на две локације и то: објекте Л7-Л9 на локацији у улици Мајаковског у Нишу и објекте Л1-Л4 на локацији у улици Петра Аранђеловића у Нишу, за које има потребну документацију за почетак изградње.Завршетак изградње станова на локацији у улици Мајаковског планира се до 2020.године, а почетак изградње станова на локацији Ледена стена у улици Петра Аранђеловића, планира се за 2019.годину.

Дугорочним планом овог предузећа, у плану је да се обезбеде још најмање две нове локације које ће се урбанистички разрадити и припремити за нови инвестициони период.

Финансијска средства на која ЈП ''Градска стамбена агенција'' Ниш може да рачуна из буџета Града су по основу преноса по Анексу бр. I Уговора о преносу права трајног коришћења станова уз накнаду, што на годишњем нивоу износи око 9.333.000 динара.

До краја планског периода, број запослених би требало да износи 10 радника.

 Имајући у виду да је Дугорочни план пословне стратегије и развоја ЈП "Градска стамбена агенција" Ниш за период 2017-2027.године, сачињен у складу са важећим законским прописима, Секретаријат за планирање и изградњу предлаже доношење решења као у диспозитиву.

 **СЕКРЕТАР**

 **Секретаријата за планирање и изградњу**

 **Родољуб Михајловић, дипл.инж.грађ.**